Správa zo zahraničnej pracovnej cesty

# Účastníci ZPC

**Meno a priezvisko:** **PaedDr. Žaneta Csáderová, PhD.**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** riaditeľka

**Znalosť jazykov:** anglicky

**Meno a priezvisko:** **Ing. Tomáš Pagáč, PhD.**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** zástupca riaditeľa

**Znalosť jazykov:** anglicky, francúzsky

**Meno a priezvisko:** **Mgr. Ján Baník**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** vedúci oddelenia testovania

**Znalosť jazykov:** anglicky

**Meno a priezvisko:** **Mgr. Kristián Slíž, PhD.**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** Odborný pracovník pre konanie vo veci dopingu

**Znalosť jazykov:** anglicky

**Meno a priezvisko:** **PharmDr. Kamila Chomaničová, PhD.**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** odborný pracovník pre vzdelávanie

**Znalosť jazykov:** anglicky, nemecky

**Meno a priezvisko:** **Bc. Alexandra Megóová**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** odborný pracovník pre testovanie

**Znalosť jazykov:** anglicky, taliansky, maďarsky

**Meno a priezvisko:** **Mgr. Andrej Toldy**

**Názov pracoviska:** SADA, Pribinova 16549/32, 810 08 Bratislava

**Pracovné zaradenie:** odborný pracovník pre ADAMS a vnútornú správu

**Znalosť jazykov:** anglicky, nemecky

# Zahraničná pracovná cesta

**Štát:** Česká republika

**Mesto:** Horní Věstonice

**Dátum:**  2-4. 6. 2025

**Prijímajúca organizácia:** ADV ČR

**Účel cesty:** Bilaterálne pracovné stretnutie na základe memoranda o spolupráci

**Spôsob financovania:** ZPC bola financovaná z rozpočtu Antidopingovej agentúry SR a Antidopingového výboru ČR

# Rámcový program pobytu

**Dátum/čas:** 2-4. 6. 2025

**Navštívená organizácia:** Antidopingový výbor ČR

# Stručný priebeh rokovaní

V dňoch 2-4. júna 2025 sa zástupcovia Antidopingovej agentúry SR (SADA) zúčastnili bilaterálneho pracovného stretnutia s Antidopingovým výborom Českej republiky (ADV ČR), ktoré sa uskutočnilo na základe memoranda o vzájomnej spolupráci.

Hlavný program prebehol v utorok 3. júna, kedy odborní pracovníci oboch organizácií viedli diskusiu k viacerým prioritným oblastiam svojej aktuálnej agendy. Predmetom rokovania boli najmä tieto témy:

1. Spolupráce agentúr na národnej a medzinárodnej úrovni.
2. Vzdelávanie a školenie dopingových komisárov, vrátane výmeny skúseností z praxe.
3. Zavádzania elektronického systému v rámci činnosti ADV ČR a jeho možnosti uplatnenia.
4. Európske projekty programu Erasmus a spolupráca pri vzdelávaní v školách.
5. Riešenie prípadov v rámci správy výsledkov, s dôrazom na legislatívne a procesné otázky.
6. Výživové doplnky a ich riziká z pohľadu dopingu prezentované cez antidopingový podcast SADA.
7. Vzdelávacie plány na rok 2026, cieľové skupiny a prioritné témy.
8. Antidopingové kampane a formy ich šírenia, vrátane spoločného hodnotenia ich dosahu.

# Odporúčané závery

Na základe poznatkov získaných počas rokovaní a výmeny skúseností s ADV ČR navrhujeme nasledovné odporúčania pre ďalší rozvoj spolupráce a odborných činností:

* Pokračovať v bilaterálnej spolupráci medzi SADA a ADV ČR s cieľom zvyšovať odborné kapacity a kompetencie zamestnancov oboch agentúr.
* Podporovať systematické vzdelávanie na základných a stredných školách, najmä prostredníctvom inovatívnych a interaktívnych foriem.
* Efektívne využívať digitálne technológie pri testovaní, vzdelávaní, ako aj vnútornej komunikácii s cieľom zefektívniť vnútorné procesy agentúr.
* Zamerať sa na tvorbu účelných a kvalitných edukačných kampaní a nástrojov, ktoré prispejú k vyššiemu povedomiu o hodnote čistého športu u rôznych cieľových skupín.

# Prehľad prinesenej dokumentácie a miesto jej uloženia

-

# Osobitne vyhodnotený očakávaný prínos ZPC

Zahraničná pracovná cesta sa uskutočnila ako bilaterálne pracovné stretnutie na základe memoranda o vzájomnej spolupráci medzi SADA a ADV ČR.

SADA vníma tento formát spolupráce ako významný prínos pre rozvoj a zefektívnenie odborných činností jednotlivých oddelení oboch agentúr. Zdieľanie skúseností, praktických riešení a systémových prístupov napomáha skvalitňovať už existujúce procesy a zvyšuje ich efektivitu v každodennej praxi.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracovali:** PharmDr. Kamila Chomaničová, PhD.

odborný pracovník pre vzdelávanie

PaedDr. Žaneta Csáderová, PhD.

riaditeľka SADA

**Správu schválil:** Ing. Rudolf Huliak minister cestovného ruchu a športu